Държавен вестник, бр. 62, 2022 г., стр. 174

СТР.  174	
Д Ъ Р Ж А В Е Н  В Е С Т Н И К 	
БРОЙ  62
„Чл. 89. (1) За целите на ежедневното пла­
ниране ползвателите на съответната електри­
ческа мрежа и операторът на електропренос­
ната мрежа прилагат следната процедура за 
договаряне режима на ползване на съответната 
мрежа „през следващия ден“: 
1. ползвателите производители, присъеди­
нени към електропреносната мрежа, изпращат 
брутни графици за производство на централата 
и по отделни агрегати съгласно сроковете 
и условията в правилата по чл. 91, ал. 2 от 
Закона за енергетиката; 
2. операторите на електроразпределител­
ните мрежи и координатори на балансиращи 
групи са задължени да изпращат агрегирана 
информация за производство/консумация по 
период на сетълмент в съответната мрежа 
и/или група съгласно сроковете и условия­
та в правилата по чл. 91, ал. 2 от Закона за 
енергетиката; 
3. нетни графици, съставени за периода на 
сетълмент, за „следващия ден“ се изпращат 
съгласно сроковете и условията в правилата 
по чл. 91, ал. 2 от Закона за енергетиката; 
графиците на производителите не могат да 
нарушават договорените технически харак­
теристики на агрегатите, в т.ч. работния 
диапазон, както и условията за достъп до 
съответната електрическа мрежа; 
4. операторът на електропреносната мрежа 
съгласува със засегнатите оператори на зони/
блокове за управление и представя в Север­
ния център за координиране на графиците в 
Синхронната зона на Континентална Европа 
към ЕМОПС-Е графици за междусистемен 
обмен в сроковете и при условията на мно­
гостранното споразумение, както и прави­
лата, действащи в ЕМОПС-Е; този процес 
се осъществява посредством известяване на 
графиците в платформата за проверка (RG 
CE Verification Platform).
(2) След получаване на нетните графици 
за реализация на пазара за „следващия ден“ 
доставчиците на балансираща енергия из­
пращат на оператора на електропреносната 
мрежа предложения за балансиране съгласно 
сроковете и при условията в правилата по 
чл. 91, ал. 2 от Закона за енергетиката.
(3) Режимът на ползване на електропренос­
ната мрежа през „следващия ден“ се определя 
в съответствие с глава шеста „Управление на 
електроенергийната система в реално време“ 
и при условията съгласно правилата по чл. 91, 
ал. 2 от Закона за енергетиката.
(4) Брутните графици на производителите 
се съобразяват с договорените допълнител­
ни услуги с оператора на електропреносната 
мрежа в съответствие с правилата по чл. 91, 
ал. 2 от Закона за енергетиката. 
(5) При неизпълнение изискванията по ал. 1 
операторът на електропреносната мрежа има 
право да не валидира брутните графици на 
производителите доставчици на допълнителни 
услуги, ако се нарушава сигурната и надеждна 
работа на ЕЕС.
(6) В случаите по ал. 2 производителите 
доставчици на допълнителни услуги кори­
гират брутните си графици за производство 
съобразно договорените допълнителни услуги 
с оператора на електропреносната мрежа.“
§ 59. В чл. 91 се правят следните изменения 
и допълнения:
1. В т. 1, буква „е“ след думата „регулиране“ 
се добавя „на честотата“.
2. В т. 1 буква „ж“ се изменя така:
„ж) ръчни и автоматични резерви за вто­
рично регулиране на честотата;“.
3. В т. 2, буква „в“ след думата „регулиране“ 
се добавя „на честотата“.
4. В т. 2 буква „г“ се изменя така:
„г) ръчни и автоматични резерви за вто­
рично регулиране на честотата;“.
5. В т. 2, буква „д“ преди думата „мрежа“ 
се добавя „електрическа“.
§ 60. В глава пета наименованието на 
раздел IV се изменя така: 
„Раздел IV 
Планиране и договаряне на допълнителните 
услуги“.
§ 61. В чл. 93, ал. 3 думата „мрежата“ се 
заменя с „тази мрежа“.
§ 62. Член 94 се изменя така:
„Чл. 94. Допълнителните услуги за контрол 
на честотата включват: 
1. участие на производствените агрегати в 
първично регулиране на честотата (честотно 
зависим режим);
2. участие на производствените агрегати 
в ръчни и автоматични резерви за вторично 
регулиране на честотата.“
§ 63. Член 95 се изменя така:
„Чл. 95. (1) Разполагаемостта на генерира­
щи модули за предоставяне на допълнителни 
услуги се договарят и заплащат отделно от 
електрическата енергия вследствие участие в 
регулирането/балансирането.
(2) За изпълнението на задълженията си 
във връзка с регулирането на честотата и 
обменните мощности операторът на елек­
тропреносната мрежа планира доставката на 
всички допълнителни услуги съгласно чл. 94, 
както следва:
1. резервът за първично регулиране на чес­
тотата се планира за всеки следващ месец в 
срока, определен в правилата по чл. 91, ал. 2 
от Закона за енергетиката, като се разпреде­
ля равномерно между различни доставчици 
съгласно следните принципи:
а) резервът се разпределя само между 
доставчици, отговарящи на изискванията 
за постоянно във времето предоставяне; на 
техническите изисквания по чл. 150, ал. 4 и 
имащи договори за предоставяне на допъл­
нителни услуги и участие в пазара на балан­
сираща енергия;
б) за всеки модул на доставчик на резерв 
определеният размер на резерва трябва да 
бъде равен на договорения в договорите по 
т. 1, буква „а“;